**2017.gada janvāris: Informācija par mācību piederumu komplektiem ģimenēm ar sākumskolas un pamatskolas vecuma bērniem**

No 2017.gada janvāra ir ieviestas izmaiņas mācību piederumu komplektu izdalē, nodrošinot atbalsta komplektu saturu atbilstoši faktiskajām vajadzībām izglītības procesā atkarībā no izglītojamo vecuma grupas:

1)    sākumskolas bērniem (mugursoma un mācību piederumi: burtnīcas, klades, zīmēšanas un rakstīšanas piederumi, penālis, lineāli, šķēres, līme, krāsainais papīrs u.c.);

2)    pamatskolas bērniem (mācību piederumi: burtnīcas, klades, zīmēšanas un rakstīšanas piederumi, penālis, lineāli, šķēres, līme, krāsainais papīrs, rasetne u.c.)

Mācību piederumu komplektus piegādā iepirkuma rezultātā uzvarējis uzņēmums SIA “Hermess”. Par komplektu pieteikšanas un saņemšanas iespējām aicinām interesēties dzīvesvietai tuvākajā atbalsta sniegšanas vietā. Informācija par atbalsta sniegšanas vietām pieejama mājaslapas [www.atbalstapakas.lv](http://www.atbalstapakas.lv/) sadaļā [Atbalsta vietas](http://www.atbalstapakas.lv/atbalsta-vietas).